དེ་ནས་ཡང་སྤྱང་ཀུ་ཆེན་པོ་དེ་ཕག་ཕྲུག་གསུམ་གབ་ཡོད་སའི་ས་ཕག་གི་ཁང་བ་དེའི་རྩར་སོང་སྟེ།དབུགས་ཆེན་པོས་ཕུ་བཏབ་ཏེ་ས་ཕག་གི་ཁང་བ་མར་བཤུགས་ཐབས་ལ་བྱས།འོན་ཀྱང་།ལས་ལ་བརྩོན་པའི་ཕག་ཕྲུག་གི་ཁང་བ་བརྟན་པོ་ཡོད་པས།ཁྱོན་ནས་གཏོར་མ་ཐུབ།མཇུག་མཐར་སྤྱང་ཀུ་ཆེན་པོ་དེ་དུད་ཁུང་ནང་ནས་མར་བབས་ཏེ།ཕག་ཕྲུག་གསུམ་ཡིབ་སའི་ས་ཕག་གི་ཁང་བའི་ནང་དུ་འགྲོ་བསམ་པ་ན།ཕག་ཕྲུག་གསུམ་གྱིས་ཐབ་ནང་དུ་མེ་བཏང་སྟེ།ཁང་བའི་ནང་དུ་རྩ་བ་ནས་ཡོང་དུ་མ་བཅུག་པ་དང་།མཐར་སྤྱང་ཀུ་འུ་ཐུག་སྟེ་ཕྱིར་ལོག་དགོས་བྱུང་།ལེ་ལོ་ཆེ་བའི་ཕག་ཕྲུག་གཉིས་ཀྱི་སེམས་ལ་འགྱོད་པ་སྐྱེས་པ་དང་།དུས་དེ་ནས་བཟུང་ཧུར་བརྩོན་ཆེན་པོས་རང་རང་ལ་འཁྲུ་བའི་ལས་ཀ་ལ་འབད་པ་དང་།ས་ཕག་གི་ཁང་བའང་རེ་རེ་བསྩིགས་ཏེ་བདེ་བར་གནས་སོ།།